CELEX: 32020R1481
Language: lv
Date: 2020-10-14 00:00:00
Title: Padomes Īstenošanas Regula (ES) 2020/1481 (2020. gada 14. oktobris), ar ko īsteno 21. panta 2. punktu Regulā (ES) 2016/44 par ierobežojošiem pasākumiem saistībā ar situāciju Lībijā

15.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 341/7
               
            
         PADOMES ĪSTENOŠANAS REGULA (ES) 2020/1481
         (2020. gada 14. oktobris),
         ar ko īsteno 21. panta 2. punktu Regulā (ES) 2016/44 par ierobežojošiem pasākumiem saistībā ar situāciju Lībijā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2016/44 (2016. gada 18. janvāris) par ierobežojošiem pasākumiem saistībā ar situāciju Lībijā un ar ko atceļ Regulu (ES) Nr. 204/2011 (1), un jo īpaši tās 21. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2016. gada 18. janvārī pieņēma Regulu (ES) 2016/44.
                  
               
                     (2)
                  
                  
                     Savienības Augstais pārstāvis ārlietās un drošības politikas jautājumos 2020. gada 12. maijā Savienības vārdā nāca klajā ar deklarāciju, kurā tika paziņots, ka Savienība joprojām ir apņēmusies panākt, lai tiktu pilnībā ievērots ANO ieroču embargo Lībijā. Tāpat tika uzsvērts, ka ir jādara viss iespējamais, lai nodrošinātu attiecīgo ANO Drošības Padomes rezolūciju pilnīgu un efektīvu īstenošanu, izmantojot arī sauszemes un gaisa robežas ar Lībiju.
                  
               
                     (3)
                  
                  
                     Padome 2020. gada 21. septembrī pieņēma Īstenošanas regulu (ES) 2020/1309 (2), ar kuru sarakstā tika iekļautas trīs vienības, kas ir iesaistītas ANO ieroču embargo pārkāpšanā.
                  
               
                     (4)
                  
                  
                     Padome joprojām ir ļoti nobažījusies par situāciju Lībijā un jo īpaši par darbībām, kas apdraud mieru, drošību vai stabilitāti Lībijā, tostarp par ANO ieroču embargo pārkāpumiem.
                  
               
                     (5)
                  
                  
                     Šādā kontekstā Regulas (ES) 2016/44 III pielikumā iekļautajam to fizisko un juridisko personu, vienību vai struktūru sarakstam, kurām piemēro ierobežojošus pasākumus, būtu jāpievieno viena persona, kas iesaistīta šādās darbībās.
                  
               
                     (6)
                  
                  
                     Tādēļ būtu attiecīgi jāgroza Regulas (ES) 2016/44 III pielikums,
                  
               IR PIEŅĒMUSI ŠO REGULU.
         
            1. pants
            Regulas (ES) 2016/44 III pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 14. oktobrī
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  OV L 12, 19.1.2016., 1. lpp.
         
         
            (2)  Padomes Īstenošanas regula (ES) 2020/1309 (2020. gada 21. septembris), ar ko īsteno 21. panta 2. punktu Regulā (ES) 2016/44 par ierobežojošiem pasākumiem saistībā ar situāciju Lībijā (OV L 305, I, 21.9.2020., 1. lpp.).
      
      
         
            PIELIKUMS
            Regulas (ES) 2016/44 III pielikuma sadaļā "A. Personas" pievieno šādu ierakstu:
            
               
                            
                        
                        
                           Vārds, uzvārds
                        
                        
                           Identifikācijas informācija
                        
                        
                           Pamatojums
                        
                        
                           Sarakstā iekļaušanas datums
                        
                     
                           "22.
                        
                        
                           Yevgeniy Viktorovich PRIGOZHIN
                           (Евгений Викторович Пригожин)
                        
                        
                           Dzimšanas datums: 1961. gada 1. jūnijs
                           Dzimšanas vieta: Leningrad (St. Petersburg)
                           
                           Valstspiederība: Krievija
                           Dzimums: vīrietis
                        
                        
                           
                              Yevgeniy Viktorovich Prigozhin ir Krievijas uzņēmējs, kam ir ciešas saiknes, tostarp finansiālas, ar privāto militāro uzņēmumu "Wagner Group".
                           Tādā veidā Prigozhin ir iesaistīts "Wagner Group" darbībās Lībijā, ar kurām tiek apdraudēts valsts miers, stabilitāte un drošība, un atbalsta tās.
                           Konkrēti, "Wagner Group" uzņēmums ir iesaistīts vairākos un atkārtotos tāda ieroču embargo pārkāpumos Lībijā, kas noteikts ANO DPR 1970 (2011) un transponēts 1. pantā Lēmumā (KĀDP) 2015/1333, tostarp ieroču piegādē, kā arī algotņu izvietošanā Lībijā, atbalstot Lībijas Nacionālo armiju. "Wagner Group" uzņēmums ir piedalījies vairākās militārās operācijās pret ANO apstiprināto Nacionālās saskaņas valdību un ir iesaistīts Lībijas stabilitātes graušanā un miermīlīga procesa nepieļaušanā."
                        
                        
                           15.10.2020